Фридрих Шилер
На жадуващия да подобри света

Превод от немски: Венцеслав Константинов, —

chitanka.info

„Всичко пожертвах“ — говориш, — „да бъда на хората в помощ;

Нямах успех, а награда ми беше омраза и гнет.“ —

Нека ти кажа, приятелю, как аз разбирам човека!

Вярвай на Словото! Още Водачът не ме е подвел.

Никога няма да можеш за хората мъдро да съдиш;

Както ги носиш в сърцето, така и ще ги прецениш.

А на човека, когото в живота си кратък ще срещнеш,

Ако желае, подай му радушно за помощ ръка.

Но за дъжда и за благото тук на човешкото племе

Грижата нека да има Небето, и вчера, и днес!

1795

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.